**Vzor pre publikovanie zápisov v rubrike „Zaujímavejšie fytocenologické zápisy“ v Bull. Slov. Bot. Spoločn.**

Nasledujúci zápis je fiktívny a slúži iba ako príklad ako a na ktorom mieste v štruktúre rukopisu sa majú uviesť jednotlivé náležitosti k prezentovanému zápisu. Príkladový zápis bol čiastočne upravený tak, aby zahŕňal čo najviac potenciálnych informácií, ktoré by autori mali/mohli uviesť. Prosím o dôsledné dodržiavania formátovania, uvádzania poradia jednotlivých informácií a ďalších náležitostí podľa priloženého vzoru. V súvislosti s publikovaním fytocenologických zápisov vyzývame prispievateľov do Bulletine SBS aby zápisy pri zaslaní do redakcie doplnili priloženou elektronickou verziou „Backup“ databázy z Turbovegu, aby tieto mohli byť po vyjdení zaradené do slovenskej vegetačnej databázy.

Ďakujem

Editor rubriky

*Zápis č. AK1[[1]](#footnote-1):* Lúčanská Malá Fatra[[2]](#footnote-2), Martin-Priekopa[[3]](#footnote-3), lesný okraj nad partizánskym cintorínom[[4]](#footnote-4), po pravej strane potoka ústiaceho do rieky Turiec[[5]](#footnote-5), 49°06′15,54″ s. š., 18°54′39,78″ v. d.[[6]](#footnote-6), ±3[[7]](#footnote-7), 6879c[[8]](#footnote-8), obnažený svah nespevnenej lesnej cesty[[9]](#footnote-9), vlhký, nevápnitý piesčito-hlinitý substrát[[10]](#footnote-10), žula[[11]](#footnote-11), 420 m[[12]](#footnote-12), Z[[13]](#footnote-13) (268°)[[14]](#footnote-14), sklon 45°[[15]](#footnote-15), plocha 6 m2 (2×3 m)[[16]](#footnote-16), celk. pokr. 65 %[[17]](#footnote-17), E2 55 %, E1 15 %[[18]](#footnote-18)/20–25 cm[[19]](#footnote-19), E0 50 % (det. Ján Francisci)[[20]](#footnote-20), pokr. opadu 25 %[[21]](#footnote-21), pokr. skál 40 %, 9. 8. 2013[[22]](#footnote-22), A. Kmeť[[23]](#footnote-23) (AK-58/2013)[[24]](#footnote-24).

E2: *Syringa vulgaris* 4.

E1[[25]](#footnote-25): ***Hypericum humifusum* 2a[[26]](#footnote-26)**, *H. perforatum* 2a, *Agrostis capillaris* +, *Juncus effusus* +, *Rubus* sp. +, *Carex pallescens* r, *Juncus tenuis* r, *Ranunculus acris* r, *Stellaria media* r, *Veronica officinalis* r. Mimo plochy *Populus* sp. (juv.) +.

E0: *Pleuridium acuminatum* 2b, *Polytrichum formosum* 2b, *Atrichum undulatum* 1, *Pogonatum aloides* 1.

Zápisy porastov s dominanciou *Syringa vulgaris* a *Hypericum humifusum* z územia Slovenska sú zatiaľ zriedkavé[[27]](#footnote-27) (cf. Valachovič 2018, Bull. Slov. Bot. Spoločn. 40/2: 90–91)[[28]](#footnote-28). Z Veľkej Fatry doteraz neboli publikované. Asociácia *Ligustro-Prunetum*, variant so *Syringa vulgaris*. Biotop X9 (Porasty nepôvodných drevín).[[29]](#footnote-29)

1. Číslo zápisu, vypĺňať priebežné poradie začínajúc iniciálkami autora napr. JS1, JS2 atď. Text odsadený, kurzíva. Po editované všetkých prijatých zápisov do konkrétneho čísla budú pracovné priebežné poradia aktualizované na definitívne. [↑](#footnote-ref-1)
2. Orografický celok. Jednotlivé časti hlavičky k zápisu sú oddeľované čiarkami, nie bodkočiarkami! [↑](#footnote-ref-2)
3. Kóta, vrch, mesto, dedina a pod. [↑](#footnote-ref-3)
4. Bližšia identifikácia lokality, jednotlivé opisy oddelené čiarkami, [↑](#footnote-ref-4)
5. Ďalšie informácie opisujúce lokalitu (nie habitat či biotop!) [↑](#footnote-ref-5)
6. Súradnice vo formáte DDMMSS.SS (Stupne, minúty, sekundy). Symboly minút a sekúnd používať presne vo formáte, ako sú uvedené v tomto príklade: ′ a ″. [↑](#footnote-ref-6)
7. Presnosť GPS, prípadne uvedený zdroj súradníc, v prípade dodatočného odčítania z Google Earth použiť tvar napr. „48°25′55″ s. š., 17°43′08″ v. d. (Google EarthTM),“ [↑](#footnote-ref-7)
8. Ceba grid (automaticky generovaný v Turbovegu po zadaní súradníc a kliknutím pravým tlačidlom na príslušné pole v databáze) [↑](#footnote-ref-8)
9. Opis biotopu [↑](#footnote-ref-9)
10. Opis pôdneho substrátu, uvedenie pH či konduktivity, farby pôdy a pod. [↑](#footnote-ref-10)
11. Geologický podklad [↑](#footnote-ref-11)
12. Nadmorská výška, bez uvedenia „n. m.“ [↑](#footnote-ref-12)
13. Orientácia plochy, bez slova „orientácia“ – iba skratka svetovej strany (Z, SZ, ZSZ a pod.). V opise lokality slová ako napr. „južný“, „severný“, „severovýchodne“ skracujeme nasledovne: „j.“, „s.“, „sv.“ a pod., avšak „sever“, „severozápad“ skracujeme na „S“, „SZ“ [↑](#footnote-ref-13)
14. Bližšia identifikácia svetovej strany v stupňoch (uvádzať iba v prípade, že túto informáciu autori zápisu zaznamenali v teréne) [↑](#footnote-ref-14)
15. Sklon plochy. V prípade že bol sklon 0°uvedieme „sklon 0°“. Skratka svetovej strany sa následne logicky nepoužije žiadna. [↑](#footnote-ref-15)
16. Plocha. Uviesť obsah plochy v štvorcových metroch, ak bola plocha neštandardnej veľkosti do zátvorky uviesť jej presné rozmery. [↑](#footnote-ref-16)
17. Celková pokryvnosť, v prípade že zaznamenaná nebola uviesť: „celk. pokr. nezaznamenaná“ [↑](#footnote-ref-17)
18. Pokryvnosti ostatných etáží v poradí E3, E2, E1, E0, bez uvedenia slova „pokryvnosť“ a bez dvojbodiek pred konkrétnym číslom [↑](#footnote-ref-18)
19. Výška rastlín v konkrétnom poschodí. Ak sa dajú rozoznať rôzne vrstvy v jednej etáži ich výška by mala byť zaznamenaná a oddelená lomítkom (napr. 20–25/90 cm). Výšky poschodia machorastov a E1 sú uvádzané v cm, výšky rastlín v E2 a E3 v metroch. [↑](#footnote-ref-19)
20. Uvedenie experta, ktorý identifikoval machorasty a lišajníky, prípadne, že tieto napriek prezencii na stanovišti neboli identifikované uvádzame: „(machorasty neboli determinované)“ [↑](#footnote-ref-20)
21. Pokryvnosť iných zaznamenaných premenných, napr. pokryvnosť opadu, mŕtveho dreva, tráv, kameňov a pod. [↑](#footnote-ref-21)
22. Dátum vytvorenia fytocenologického zápisu [↑](#footnote-ref-22)
23. Autor(i) zápisu [↑](#footnote-ref-23)
24. Prípadné pracovné číslo (kód) zápisu autora [↑](#footnote-ref-24)
25. Zoznam druhov v jednotlivých poschodiach – názvoslovie zjednotené podľa Marhold, Hindák (1998), výnimky uvedené aj s autorskými citáciami. Druhy sú vždy uvedené kurzívou, čiarky oddeľujúce druhy však normálnym rezom písma. Začíname uvádzať druhy v najvyššej etáži s najvyššími pokryvnosťami, v rámci každej pokryvnosti sú druhy radené abecedne. Ak máme viac druhov jedného rodu s rovnakou pokryvnosťou, v druhom, treťom a x-tom prípade rodové meno nevypisujeme ale skracujeme na prvé písmeno slova (*Carex rupestris* +, *C. sempervirens* +). Ak boli zaznamenané druhy aj tesne vedľa plochy zápisu, tieto uvádzame ako posledné s konštatovaním, že ide o druhy zapísané mimo vymedzenej plochy napr. „Mimo plochy *Populus* sp. (juv.) +.“ [↑](#footnote-ref-25)
26. Druhy zaujímavé, kvôli ktorým bol zápis robený sa vyznačia tučným rezom písma. [↑](#footnote-ref-26)
27. Dôvod prečo je zápis publikovaný, čím je zaujímavý alebo len stručná informácia o syntaxóne a biotope. Identifikácia spoločenstva na úroveň minimálne triedy by mala byť samozrejmá, ideálne by táto identifikácia mala byť na úrovni asociácie či zväzu. Mená syntaxónov odporúčame publikovať podľa publikácie Diagnostic taxa... (Jarolímek, Šibík 2008). V prípade že ide o syntaxón, ktorý sa v tomto zozname nevyskytuje, odporúčame uvádzať celé meno aj s autorskou citáciou. [↑](#footnote-ref-27)
28. Skrátená referencia práce ak ju je nevyhnutné citovať. [↑](#footnote-ref-28)
29. Informácia o type biotopu podľa katalógu biotopov (Stanová, Valachovič 2002), v tvare aký je uvedený v tomto príklade. [↑](#footnote-ref-29)